สภานิติบัญญัติแห่งชาติ เตรียมพิจารณาให้ความเห็นชอบพิธีสาร จำนวน 5 ฉบับ และพิจารณารายงานการพิจารณาศึกษาระบบการแพทย์ปฐมภูมิ
สภานิติบัญญัติแห่งชาติ เตรียมพิจารณาให้ความเห็นชอบพิธีสาร จำนวน 5 ฉบับ และพิจารณารายงานการพิจารณาศึกษาระบบการแพทย์ปฐมภูมิ         การประชุมสภานิติบัญญัติแห่งชาติ หรือ สนช. เป็นพิเศษ ในเวลา 09.00 น. วันนี้(13 มี.ค.62) มีวาระพิจารณาให้ความเห็นชอบพิธีสาร จำนวน 5 ฉบับ ตามมาตรา 178 ของรัฐธรรมนูญแห่งราชอาณาจักรไทย ได้แก่ ให้ความเห็นชอบพิธีสารแก้ไขเพิ่มเติมความตกลงว่าด้วยการลงทุนอาเซียน ฉบับที่ 2 // ให้ความเห็นชอบพิธีสารแก้ไขเพิ่มเติมความตกลงว่าด้วยการลงทุนอาเซียน ฉบับที่ 3 // ให้ความเห็นชอบพิธีสารเพื่ออนุวัติข้อผูกพันชุดที่ 10 ของบริการขนส่งทางอากาศ ภายใต้กรอบความตกลงว่าด้วยบริการของอาเซียน // ให้ความเห็นชอบพิธีสาร 3 ว่าด้วยสิทธิการทำการบินโดยใช้ชื่อเที่ยวบินร่วมกันระหว่างจุดต่างๆ ภายในอาณาเขตแห่งรัฐสมาชิกอาเซียนใด ๆ // และให้ความเห็นชอบพิธีสาร 4 ว่าด้วยสิทธิการทำการบินเชื่อมจุดระหว่างจุดต่างๆ ภายในอาณาเขตแห่งรัฐสมาชิกอาเซียนใด ๆ และการเลือกบุคคลผู้ได้รับการเสนอชื่อให้ดำรงตำแหน่งกรรมการติดตามและประเมินผลการปฏิบัติงานของคณะกรรมการกิจการกระจายเสียงและกิจการโทรทัศน์ และกิจการโทรคมนาคมแห่งชาติ หรือ กสทช.        นอกจากนี้ ยังมีวาระพิจารณารับทราบเรื่องที่คณะกรรมาธิการพิจารณาเสร็จแล้วหลายฉบับ เช่น รายงานการพิจารณาศึกษาเรื่อง สถานประกอบการเพื่อสุขภาพและการแพทย์แผนไทย : แนวทางการส่งเสริมและบูรณาการ // รายงานการพิจารณาศึกษาระบบการแพทย์ปฐมภูมิ // และรายงานการพิจารณาศึกษาปัญหาด้านสุขภาพในการดูแลรักษาพยาบาลผู้สูงอายุแบบองค์รวม.